2 ઓક્ટોબરે ભારતીય રેલવે ‘શાકાહાર દિવસ’ મનાવશે. મહાત્મા ગાંધી સ્વચ્છતાના આગ્રહી અને શાકાહારી હતા. તેમના વિચારોને પ્રોત્સાહન આપવાના મુખ્ય ઉદ્દેશ્ય સાથે સ્વચ્છતા પખવાડિયું અને વેજિટેરિયન ડે મનાવશે. જેમાં દરેક સ્ટેશન અને ટ્રેનોમાં પણ એક દિવસ નોનવેજ ફૂડ નહીં પીરસવા આદેશ પણ આપી દેવાયા છે. રાજકોટ રેલવે સ્ટેશન પરથી દરરોજ 76 જેટલી ટ્રેન આવન-જાવન કરે છે જે પૈકી પેન્ટ્રીકાર ધરાવતી 7 જેટલી ટ્રેનમાં 2 ઓક્ટોબરે નોનવેજ ફૂડ નહીં પીરસાય જેથી આ ટ્રેનના મુસાફરોએ ફરજિયાત શાકાહારી ભોજન લેવું પડશે.